text: ক্যান্টনমেন্ট হাই স্কুল বাংলাদেশের যশোর জেলায় অবস্থিত। এটি ১৯৮২ সালের ১লা আগস্ট এই বিদ্যালয় উদ্বোধন হয়।
  
  ইতিহাস 
  তৎকালীন ক্যান্টনমেন্ট একজিকিউটিভ অফিসার জনাব সাইফুল ইসলামের পরিকল্পনা ও ৫৫ পদাতিক ডিভিশন, যশোরের তৎকালীন মাননীয় জিওসি, মেজর জেনারেল কে এম আব্দুল ওয়াহেদের সহৃদয় সম্মতিক্রমে এটি প্রতিষ্ঠা লাভ করে। শুরুর দিকে প্রধান শিক্ষক, পাঁচজন সহকারী শিক্ষক-শিক্ষকা, একজন করণিক, একজন পিয়ন, একজন নৈশ প্রহরী ও মাত্র ৩৫ জন ছাত্র-ছাত্রী সমন্বয়ে ৬ষ্ঠ, ৭ম ও ৮ম শ্রেণী পযর্ন্ত চালু হয়। এ বিদ্যালয়ের ছাত্র-ছাত্রী প্রথমবার এস এস সি পরীক্ষায় অংশগ্রহণ করে ১৯৮৪ সালে। ১৯৮৫ সালের মাঝামাঝি সময়ে তৎকালীন আঞ্চলিক সামরিক আইন প্রশাসক ও ৫৫ পদাতিক ডিভিশন, যশোরের মাননীয় জি ও সি, মেজর জেনারেল সাদিকুর রহমান চৌধুরী, টি কিউ এ বর্তমান ক্যান্টনমেন্ট হাই স্কুলের, যশোরের সুরম্য দ্বিতল ভবনের ভিত্তি প্রস্তর স্থাপন করেন।
  
  বিদ্যালয়ের শিক্ষা কার্যক্রম 
  বিদ্যালয়ের ছাত্র-ছাত্রীদের পাঠোন্নতির জন্যে প্রতি বছর দু'টি করে অভিভাবক দিবস পালিত হয়। এ দিবসে ছাত্র-ছাত্রীদের পড়াশোনা ও চারিত্রিক গুনাবলীর উন্নতির ব্যাপারে শিক্ষক-শিক্ষিকা ও অভিভাবকবৃন্দের মধ্যে গঠনমূলক আলোচনা ও আন্তরিক মত বিনিময় এবং পরামর্শ প্রদান ইত্যাদি সম্পর্কিত বিষয়ে আলোচনা হয়। বিদ্যালয়ের ছাত্র-ছাত্রীদের মেধা যাচাই এর জন্য বছরে তিনটি পর্বীয় পরীক্ষা অনুষ্ঠিত হয়। এ তিনটি পরীক্ষার গড়ের ভিত্তিতে বার্ষিক পরীক্ষার ফলাফল নির্ধারণ করা হয়।
  
  তথ্যসূত্র 
  
  বিষয়শ্রেণী:যশোর জেলার বিদ্যালয়
  বিষয়শ্রেণী:১৯৮২-এ প্রতিষ্ঠিত শিক্ষা প্রতিষ্ঠান
title: ক্যান্টনমেন্ট হাই স্কুল, যশোর